Shawn Yue

Shawn Yue (dilahirkan pada 13 November 1981), juga dikenali dengan nama Yue Man-lok (余文樂) ialah seorang pelakon dan penyanyi Hong Kong. Seorang bekas peragawan, dia telah membintangi banyak filem seperti Jiang Hu dan Infernal Affairs II dan telah meletakkan dirinya sebagai muka yang dikenali dalam pawagam Hong Kong.

Latar belakang 
Dicap sebagai "Nicholas Tse" berikutnya, Yue dilahirkan dan dibesarkan di Hong Kong, dengan berakar-umbi di Taishan, Guangdong. Dia membela seekor anjing dan ikan emas. Dijejaki pada usia muda di jalanan oleh ejen dari agensi peragawanan Starz People lalu bermulalah kerjaya peragawanannya atas dasar separuh masa. Setelah tamat Tingkatan 6, dia terus terjun ke dalam peragawanan sepenuh masa. Sejak itu dia menjadi peragawan bagi Giordano, Sony, Timberland, Gillette, Meko dan kini menjadi jurucakap bagi Shiseido Pureness dan Coca-Cola China.

Dari peragawanan ke lakonan 
Setelah menjadi peragawan sepenuh masa selama beberapa tahun, Yue beralih karier dan melangkah kaki ke dalam dunia hiburan Hong Kong. Dia membintangi beberapa movie dan menempa kemasyhuran daripada watak pertamanya dalam Leaving Sorrowly (2001). 2005 juga merupakan tahun besar buat Yue yang memegang watak Takeshi Nakazato dalam filem Initial D. Menurut hebahan media terbaru, Yue hanya muncul kurang daripada setengah jam dalam filem itu. Bagaimana pun, di sebalik kemunculan pendek itu, pelakonan wataknya sebagai Nakazato berjaya meninggalkan tanggapan dan impak mendalam pada hati ramai penonton, terutamanya di Jepun, yang menghasilkan ramai peminat Jepun Yue dan pasaran baru yang menguntungkan telah terbuka buat Yue untuk ditakluki. Meskipun belum cukup berjaya, Yue juga menerbitkan empat buah albums, album pertama diterbitkan pada tahun 2002. Dia bekerja dengan Ayumi Hamasaki, bintang handalan muzik Jepun pada tahun 2007, yang berlakon sebagai buah hati Hamasaki dalam video promosi bagi "glitter" dan "fated", sama-sama terkandung dalam filem pendek arahan Wong-Hoi Kyoai ~Distance Love~.

Filmografi

Siri TV
 2002 - 愛情白皮書 / Tomorrow sebagai Ou Yang Gua Ju
 2010 - 熊貓人 / Pandamen sebagai Luo Han (羅漢) - pelakon jemputan
 2014 - 微時代之戀·初戀篇 / Microblog Time Love

Diskografi 
 Private Room (2002)
 Lost And Found (2003)
 The Survivor (2004)
 Whether Or Not (2005)
 Not A Star (2011)

Rujukan

Pautan luar

Shawn Yue di Lovehkfilm.com
Blog Yahoo HK Shawn Yue
Blog Cyworld Shawn Yue 

Kelahiran 1981
Orang hidup
Penyanyi lelaki Hong Kong
Pelakon filem lelaki Hong Kong
Penyanyi Cantopop
Orang berketurunan Taishan
Peragawan lelaki Hong Kong
Pelakon lelaki Hong Kong kurun ke-21